tomron87/hebrew-wikipedia-sentences-corpus huggingface dataset:
בסדרת הטלוויזיה "משפחת סימפסון" מוצגות הופעות מוזיקה בעיירה הדמיונית ספרינגפילד ב"ספרינגפילד בול" שנראה כמו ההוליווד בול.
הוליווד הילס היא תוכנית מציאות טלוויזיונית אמריקאית שנוצרה על ידי אדם דיוולו.
התוכנית שודרה בערוץ המוזיקה MTV בין השנים 2006 ל-2010. בישראל שודרה הסדרה ב-HOT3 וב-HOT VOD.
בחמש העונות הראשונות עקבה הסדרה אחר חייה של כוכבת הסדרה לגונה ביץ' לורן קונרד בלוס אנג'לס, אך לאחר שעזבה החליפה אותה בתור כוכבת העונה השישית קריסטין קלאברי.
בסוף העונה הרביעית עזבה גם השחקנית ויטני פורט לניו יורק כדי לככב בסדרת ספין אוף בשם "הסיטי", שאף שודרה ב-HOT.
בישראל הופקה גרסה מקומית לתוכנית בשם "TLV - עושים את תל אביב".
בשנת 2008 נבחרה התוכנית למקום ה-82 במצעד 100 הסדרות הטובות ביותר לשנים 1983–2008 של מגזין הבידור "Entertainment Weekly".
לורן קונראד: בחורה צעירה שעזבה את בית הוריה בלגונה ביץ' ועברה ללוס אנג'לס.
היידי מונטאג: חברתה הטובה של לורן, עובדת ב"בולטהאוס הפקות".
קריסטין קלאברי: שיחקה לצידה של לורן בלגונה ביץ' וחברה ותיקה של היידי.
מחליפה את מקומה של לורן כדמות הראשית בסדרה החל מאמצע העונה החמישית.
ויטני פורט: קולגה של לורן.
אודרינה פטרידג': חברתן הראשונה של לורן והיידי בלוס אנג'לס, עובדת ב"אפיק רקורדס".
ספנסר פראט: בן הזוג של היידי ואויב מושבע של לורן.
ברודי ג'נר: חבר טוב של ספנסר.
לו בוסוורת': חברה ותיקה של לורן עוד מימי לגונה ביץ'.
סטפאני פראט: אחותו של ספנסר.
ג'סטין בובי בריסקה: בן הזוג של אודרינה.
לורן עוברת ללוס אנג'לס להתגורר עם חברתה הטובה היידי.
היא מתחילה לעבוד במגזין האופנה לנוער "Teen Vogue" לצד ויטני שהופכת לחברתה הקרובה, והשתיים מתחברות עם אודרינה.
לורן מקבלת שיחת טלפון מהאקס שלה ג'ייסון ומחליטה לתת לו הזדמנות שנייה.
לורן והיידי מתחילות ללמוד, אך לאחר זמן קצר היידי פורשת ומתחילה לעבוד ב"בולטהאוס הפקות".
היידי נקלעת לקשיים ביחסיה עם ג'ורדן ולבסוף נפרדת ממנו.
בסוף העונה לורן מקבלת הצעה לעבור התמחות בפריז, ומתקשה לבחור בין ההצעה לקיץ עם ג'ייסון ששכר בית בחוף.
היא בוחרת בג'ייסון וויטני נוסעת לפריז במקומה.
אודרינה והיידי חוגגות את הקיץ כרווקות.
בסוף הקיץ לורן נפרדת מג'ייסון, ונאלצת להשקיע יותר מאמצים בעבודה כדי לזכות בהערכת הדרג הבכיר מחדש, לאחר שוויתרה על ההתמחות.
ויטני מתמודדת על תפקיד בכיר יותר בניו יורק אך לא מתקבלת.
היידי מתחילה לצאת עם ספנסר, למורת רוחה של לורן.
לורן מרגישה ריחוק בינה להיידי ומתקרבת לאודרינה.
בסוף העונה היידי עוברת לגור עם ספנסר, ויודעת שמהלך זה יביא לניתוק יחסיה עם לורן.
אודרינה עוברת להתגורר עם לורן.
לורן מתמודדת עם שמועה שהפיצו עליה היידי וספנסר, הם מצידם מכחישים שהפיצו אותה.
ויטני מקודמת בעבודה, ולורן מצליחה לזכות בהערכה מחודשת לעבודתה ונשלחת לפריז עם ויטני.
ויטני מחליטה שמיצתה את העבודה מאחורי הקלעים, עוברת לעבוד ב"People's Revolution" ולורן עוברת לעבוד לצידה.
לורן מתקרבת לחברת הילדות שלה לו, והן מחליטות לשכור דירה יחד ומזמינות את אודרינה לגור איתן.
נוצר מתח בין לו ואודרינה, בייחוד לאחר שהיא חוזרת לצאת עם ג'סטין.
היידי מקודמת, ספנסר מציע לה נישואין, אך בעקבות משבר ביחסים הם לוקחים הפסקה וספנסר עובר לגור אצל אחותו, סטפאני, חברה ללימודים של לורן.
היידי נוסעת ללאס וגאס לנסיעה עסקית, וספנסר מגיע בעקבותיה.
היידי מסכנת את משרתה וחוזרת איתו.
אודרינה מתווכחת עם לורן ומאשימה את לו בריחוק שלהן.
לורן מסתגלת לחיים בבית חדש, ואודרינה מחפשת מקום חדש לגור בו, אך לבסוף משלימה עם לו.
לורן מנהלת רומן קצר עם ברודי, ואחריו מחליטה לצאת עם אהובה מהתיכון, דאג.
אודרינה חוזרת לג'סטין ועוברת לדירה משלה.
היא רבה עם לורן בעקבות שמועה על קשר שניהלה עם ג'סטין.
הולי, אחותה של היידי עוברת לגור אצל היידי וספנסר.
ספנסר משכנע את היידי להעיף את הולי מהדירה.
ספנסר מבקר את היידי באירוע של העבודה, היידי משתכרת ומפוטרת.
ספנסר מפתיע את היידי בטיול לקאבו ובמהלכו הם מתחתנים, וסטפאני משכנעת אותו לערוך חתונה גדולה.
ויטני מתקדמת בעבודה אצל קלי קוטרון ועוברת לעבוד בניו יורק.
לו ואודרינה עורכות ללורן מסיבת הפתעה והיידי מגיעה למרות שלא הוזמנה.
ספנסר נקלע לקטטה עם קמרון, בן הזוג לשעבר של סטפאני, לאחר שהוא מגלה לה שספנסר התחיל עם הברמנית.
היידי מגלה על הקטטה ומתייעצת עם לורן.
ספנסר נעזר בברודי והיידי נוסעת לקולרדו.
לורן משיגה לסטפאני ראיון עבודה אך היא לא עוברת אותו.
היידי וספנסר הולכים לטיפול זוגי, ואודרינה מתחילה עם ברודי - אך חברתו קוטעת זאת.
אודרינה נפרדת מג'סטין, והיידי נפגשת עם סטייסי הברמנית.
קלי מחייב את לורן לפטר את סטפאני.
לורן נדהמת לשמוע שלו ואודרינה מתכוונות ללכת לחתונה של היידי.
ספנסר מתקשר ללורן ומבקש את סליחתה.
היידי וספנסר מתחתנים ולאחר הטקס לורן עוזבת את הכנסייה ואת הסדרה.
קריסטין מתחילה עם ג'סטין בנוכחותה של אודרינה.
ספנסר רב עם היידי, לאחר שקנה בית בלי להתייעץ איתה.
ג'סטין מתעמת עם קריסטין במסיבת יום הולדת לברודי.
היידי לוחצת על ספנסר בקשר להבאת ילדים.
היידי וסטפאני עורכות להולי "התערבות" על בעיית השתייה שלה.
ג'סטין מסיים את היחסים עם אודרינה לתמיד.
קריסטין וג'סטין מחליטים לקחת את היחסים ביניהם לשלב הבא.
ספנסר והיידי ממשיכים לריב בקשר לתינוק, וברודי מבין שאולי עוד נשארו לו רגשות כלפי קריסטין.
היידי חושפת בפני משפחתה ניתוח פלסטי מקיף שעברה.
ברודי מתחיל להימשך לאודרינה, וספנסר גורם למהומה לאחר שהוא מתעצבן על הולי במועדון.
אודרינה נכנסת לקשר עם ריאן, אך הם רבים בגלל רגשותיה כלפי ברודי.
לו מסדרת לסטפאני פגישה עיוורת.
הבנות מחליטות לנתק קשר עם היידי וספנסר לאחר המריבה עם ברודי ואודרינה.
ברודי מתחיל לצאת עם בחורה אחרת.
אודרינה נפגשת עם ג'סטין ויחסיה עם ראיין עומדים למבחן.
אודרינה חוגגת יום הולדת וקריסטין נקלעת לקטטה עם אלי.
בסוף הסדרה קריסטין עומדת בפני החלטה חשובה, סטפאני מאושרת, אודרינה מוותרת על ג'סטין, ולו מהססת האם לקחת את יחסיה לשלב הבא.
הולי סו קאלן , המוכרת בשם הולי מדיסון (Holly Madison), היא דוגמנית וידוענית אמריקאית.
היא ידועה בין היתר בשל השתתפותה, כאחת מחברותיו של יו הפנר, בסדרת הטלוויזיה "השפנפנות של יו", שבעקבותיה קיבלה סדרת ריאליטי משלה, "עולמה של הולי".
על אף שאינה נערת פלייבוי, מדיסון הצטלמה למגזין בעירום לצד חברותיה מן "השפנפנות של יו", ברידג'ט מרקרדט וקנדרה וילקינסון.
ב-2009 התחרתה בריאליטי רוקדים עם כוכבים.
מדיסון נולדה באסטוריה, אורגון, לסטיב ולפסטי קאלן.
יש לה אח קטן בשם ג'וזף, ואחות קטנה בשם סטפני.
שניהם הופיעו בפרקים של הסדרה "השפנפנות של יו".
מדיסון למדה במשך שנתיים באוניברסיטת "Portland State" בחוגים לפסיכולוגיה ולתיאטרון.
ב-1999 עברה ללוס אנג'לס כדי ללמוד באוניברסיטה הקתולית "Loyola Marymount".
כדי לממן את לימודיה, השתתפה מדיסון בתחרות "מיס הוואיין טרופיק" ועבדה כמלצרית ברשת המסעדות "הוטרס".
הופעותיה הובילו את יו הפנר להזמין אותה מספר פעמים לאחוזת פלייבוי.
באוגוסט 2001, אחרי ביקורים במשך יותר משנה, היא עברה לגור באחוזה, והפכה לאחת משבע חברותיו הרשמיות של הפנר.
בפברואר 2002, אחרי עזיבתן של כל החברות למעט שתיים, הפכה מדיסון ל"בחורה מספר אחת" של הפנר, ועברה לישון איתו במיטתו.
ב-2008, במסגרת אירועי 25 שנה ל"הוטרס", היא הוכרזה כאחת ממלצריות הרשת הטובות ביותר בכל הזמנים.
מדיסון עברה מספר ניתוחים פלסטיים, ביניהם ניתוח אף והגדלת חזה.
לאחר הניתוחים, מידת החזייה שלה עלתה מ-A cup ל-D.
ב-2011 הכריזה כי ביטחה את שדיה בעבור מיליון דולר.
בעבר היה לה קעקוע של לוגו שפנפנת פלייבוי בגבה התחתון, אך היא הסירה אותו.
בנובמבר 2005 הופיעה מדיסון על שער המגזין פלייבוי לצד בריג'ט מרקרדט וקנדרה וילקינסון כדי לקדם את התוכנית "השפנפנות של יו".
השלוש הופיעו על השער גם בגיליון של ספטמבר 2006, מרץ 2008 ופברואר 2009.
בעונות השלישית והרביעית של "השפנפנות של יו".
מדיסון נראתה עובדת באולפני פלייבוי כמתמחה, ולאחר מכן כעורכת במדור התמונות.
בנוסף, היא עזרה בעיצוב ובארגון לוח השנה של "השפנפנות של יו".
מדיסון מתארת את עצמה כאוהבת חיות, וב-2006 החלה לכתוב על חיות מחמד במגזין "The Coolest Little Pet".
באפריל 2007 היא הופיעה בעירום בפרסומת ל-PETA תחת הסיסמה "אני מעדיפה להיות ערומה מאשר ללבוש פרווה".
בפברואר 2009 היא והפנר נפרדו.
2009—הווה: Peepshow ועולמה של הולי
ב-2009 שברה מדיסון שיא גינס כאשר ארגנה את תהלוכת הביקיני הגדולה בעולם.
מדיסון נבחרה להשתתף בעונה השמינית של הסדרה רוקדים עם כוכבים, בעקבות פרישתה של הזמרת ג'ול שנפצעה מהלך החזרות.
היא צוותה לרקדן דימיטרי צ'פלין, והם הודחו ב-31 במרץ 2009 בפרק הדחה כפולה.
מדיסון כיכבה ללא חלק עליון במופע הבורלסקי "Peepshow", ב-"Planet Hollywood Resort and Casino" בלאס וגאס.
בין יוני 2010 לאפריל 2011 כיכבה מדיסון בסדרת ריאליטי משלה, "עולמה של הולי", שתיעדה את חייה החדשים בלאס וגאס.
היא סיפרה על הסדרה: "הכל פה ברוח טובה, והסדרה אינה מרושעת כמו תוכניות ריאליטי אחרות...
אני ממש נרגשת מהסדרה, כי אני מקבלת גם קרדיט לגיטימי כמפיקה-שותפה על כל העבודה שאני עושה מאחורי הקלעים...
אני מאוד נרגשת ללמוד מהטובים ביותר, ולקבל אחריות נוספת".
מדיסון טענה בעבר שהייתה רוצה להינשא להפנר ולהביא איתו ילדים לעולם.
במאי 2008 הצהיר הפנר: "אני מאוד אוהב את הולי ואני חושב שנהיה ביחד כל חיי, אך נישואים הם לא חלק מהעסקה.
זה לא משהו אישי, פשוט לא היה לי הרבה מזל עם נישואים".
ב-7 באוקטובר 2008 דיווחה מדיסון לאתר "TMZ" שמערכת היחסים שלה עם הפנר הסתיימה, אך שהיא, בריג'ט מרקרדט וקנדרה וילקינסון עדיין "מצלמות דברים ביחד".
הפנר אישר את הדיווח, כשהצהיר ש:"אם הולי אומרת שזה נגמר, אני מניח שזה נגמר".
על אף הפרידה כל שלוש הבנות הופיעו בעונה השישית של "השפנפנות של יו".
בריאיון למגזין פיפל ב-4 במרץ 2009 הצהירה: "אני בחיים לא אצא עם מישהו שוב.
אני מאוד מרוצה מעצמי ושמחה להיות עם החברים שלי...
אני מתמקדת בקידום הקריירה שלי.
אני עובדת על הפקת תוכניות משלי.
"השפנפנות של יו" היה מקום נהדר להתחיל בו את הקריירה שלי, אך זה היה מופע של מישהו אחר.
אני פשוט מוכנה להמשיך הלאה".
ב-10 בספטמבר 2013 נישאה מדיסון לפסקואלה רוטלה.
בתם המשותפת, ריינבו אורורה רוטלה, נולדה ב-5 במרץ 2013.
הוליגוסט (באנגלית ימי-ביניימית: Holigost וגם Holyghost "רוח הקודש") הייתה אוניית מלחמה אנגלית מסוג קאראק בציו של הנרי החמישי, מלך אנגליה.
היא הייתה במקורה אונייה קסטיליאנית בשם "סנטה קלרה", שנפלה שלל לידי הצי האנגלי בסביבות 1413–1414. האונייה שופצה וב-17 בנובמבר 1414 הוכנסה לשירות בצי.
החוקרים סבורים כי שרידי אונייה שנמצאו בקרקעית נהר המבל בהמפשיר, ליד טרופת אוניית מלחמה אחרת בת זמנה – "גראס דייה", הם שרידיה של "הוליגוסט", שטבעה במקום עגינתה לאחר שהושבתה.
"הוליגוסט" הייתה השנייה מבין ארבע "אוניות גדולות"" (Great Ships) בצי המלחמתי של הנרי ה-5: "טריניטי רויאל" (Trinity Royal), "הוליגוסט", "ג'יזוס" (Jesus), ו"גראס דייה".
אוניות אלה היו ככל הנראה הגדולות ביותר שנבנו באנגליה של ימי הביניים ובין הגדולות ביותר באירופה בשעתן.
הן נבנו גדולות וגבוהות במיוחד, כדי להוות תשובת נגד לקאראקים הגנואזים שפעלו בשירות ממלכת צרפת.
כוונת הנרי החמישי הייתה להבטיח באמצעותן את השליטה במימי התעלה האנגלית, הן לצרכים צבאיים הן כדי להגן על הסחר הימי עם פלנדריה.
"הוליגוסט" השתתפה לפחות בשני קרבות ימיים במלחמת מאת השנים: קרב ארפלר, ב-15 באוגוסט 1416, וקרב קצר נוסף, ב-1417, ליד סט אדרס (Sainte-Adresse), שבו לכדה יחד עם אוניות נוספות בפיקודו של ארל הנטינגדון ארבעה קאראקים גנואזים.
אחרי 1420, עם השלמת כיבוש נורמנדיה, היו כל חופי התעלה בידי הנרי החמישי או בעלות בריתו - דוכסות בורגונדיה ודוכסות ברטאן.
על כן לא היה עוד צורך ב"הוליגוסט" ובאוניות גדולות שכמותה והיא הושבתה.
חוקרים סבורים כי שרידי אונייה שנייה שהתגלו בנהר המבל הם של "הוליגוסט", וכי טבעה במקום עגינתה כתוצאה מתחזוקה לקויה לאחר שהושבתה.
טרופת האונייה התגלתה בצילום אווירי בעשור של 1970, אך רק לאחר ארבעים שנה היא נחקרה על ידי ארכאולוגים ימיים.
הוליהד היא העיירה הגדולה ביותר בצפון־מערב אנגלסי שבצפון ויילס, עם אוכלוסייה של מעל 11,000 תושבים.
הוליהד שוכנת על האי הולי הנמצא כחמישה קילומטרים מחופה המערבי של האי אנגלסי ומחובר אליו במספר גשרים.
למרות היותה העיירה המאוכלסת ביותר במחוז אנגלסי (עם 11,431 תושבים) היא איננה משמשת כבירת המחוז.
חשיבותה של הוליהד בעת המודרנית נבעה בעיקר משום ששימשה שער עיקרי למשא בין לונדון לאירלנד, לכן היא חוברה ללונדון בדרך היסטורית (כיום כביש A5) ומנמל העיר יצאו מעבורות שחצו את הים האירי.
העיר נוסדה ככל הנראה בתקופה השלטון הרומי בבריטניה, כאשר הוקמה במקום כנסייה יחד עם עיירה קטנה וחומה היקפית.
שמה הוולשי של הוליהד נובע מהכינוי למקום כמבצר שהכיל את כנסיית סיינט קאבי: "מבצרו של קאבי", בוולשית 'Caergybi'.
הטמפרטורות בהוליהד נמוכות במשך מרבית ימות השנה.
לרוב הן נעות בין 3 מעלות צלזיוס ל־19 מעלות צלזיוס.
בשנה ממוצעת יורדים כ־840 מילימטרים של משקעים.
המשקעים יכולים לרדת במשך כל השנה.
החודשים הגשומים ביותר הם אוקטובר–דצמבר.
הוליווד רקורדס היא חברת תקליטים אמריקאית שנוסדה בשנת 1989 על ידי מנכ"ל חברת וולט דיסני, מייקל אייזנר.
חברת התקליטים היא חברת בת של דיסני מיוזיק גרופ, זרוע של חברת וולט דיסני האחראית על כלל היצור המוזיקלי של הפקות דיסני.
הוליווד רקורדס עוסקת בהפקת מוזיקה והפקת פסקולים לסרטי קולנוע.
החברה מתמקדת בז'אנרים פופ, רוק, אלטרנטיב, היפ הופ וקאנטרי, ובין האמנים החתומים בשורותיה ניתן למצוא את הזמרות דמי לובאטו, סברינה קרפנטר, זנדאיה, לוסי הייל וביאטריס מילר, ואת הלהקות קווין וברייקינג בנג'מין.
1989-1998: הקמת החברה וקשיים בביסוסה
הוליווד רקורדס נוסדה לקראת סוף שנת 1989 על ידי מייקל אייזנר, מנכ"ל חברת וולט דיסני המפורסמת, כאמצעי להרחבת פעילותה של החברה בתחום המוזיקה.
החברה חוותה את ההצלחה המסיבית הראשונה שלה מספר חודשים לאחר היווסדה בפברואר 1990, כאשר היא רכשה את זכויות ההפצה של קטלוג להקת הרוק קווין בצפון אמריקה בשווי של 10 מיליון דולר.
התחזית על העסקה כהזדמנות כלכלית חשובה הושפעה מידית עם מותו בטרם עת של סולן הלהקה פרדי מרקיורי, אם כי מכירות הקטלוג הצליחו להניב הכנסה קרובה ל-94 מיליון דולר עבור דיסני בין השנים 1991–1995.
בשנת 1994 פיטר פאטרנו, עורך דין בתעשיית הבידור ונשיאה הראשון של החברה פוטר, והסגל ורשימת האמנים המוחתמים קוצצו, כאשר דיסני לא דאגה למנות נשיא אחר.
בשנת 1995, לאחר שש שנים בהן הוליווד רקורדס לא הצליחה לייצר ולהתפאר אף לו בלהיט אחד, נפוצו שמועות על כך שהחברה מתפרקת, אולם אייזנר לעג להן והבטיח שלמרות הכישלונות, שהצטער שלא הפכו להצלחות, החברה טרם סיימה את תפקידה.
עד כה, המוזיקה היחידה ממנה הצליחה החברה להוליד רווחים הייתה המוזיקה שהוקלטה בשנות ה-70 ושנות ה-80 המאוחרות על ידי להקת הגלאם רוק קווין, שלאחר מותו של מרקורי הצליחה להבליט את אחד מהשירים שהקליטה באותה תקופה, 'רפסודיה בוהמית', לו הייתה הופעה בולטת בסרט "עולמו של ויין".
לאחר כישלונות וצעדים שגויים מרובים מצד הוליווד רקורדס, כמו דחיית אמנים ולהקות מובילות בתחום המוזיקה כגון נירוונה, The Smashing Pumpkins וד"ר דרה, כאשר כל אחד מהם הצליח לשבור קופות ברמה מסחרית עבור חברות אחרות, דיסני הפסידה בחישוב הכללי, על פי מקורות יודעי דבר, כ-70 מיליון דולר.
בוב פייפר, מוזיקאי לשעבר וצייד כישרונות, התמנה לנשיא חברת ההקלטות לאחר תקופה ארוכה ללא נשיא רשמי, אולם הוא מתפטר שלוש שנים מאוחר יותר בשנת 1997 באומרו "אני רוצה לחזור לצד היצירתי יותר של העסק", לאחר שחברת התקליטים לא הצליחה למצוא את מקומה בתעשיית מוזיקת הרוק.
סגן הנשיא שלו, ריצ'רד לר התמנה לנשיא זמני.
דיסני ניסתה לחלץ את מחלקת המוזיקה הנצורה שלה הוליווד רקורדס, שלפי הערכות הפסדיה מאז היווסדה הסתכמו בכלא פחות מ-150 מיליון דולר, ולכן, באותה השנה, רכשה דיסני את ממות' רקורדס כדי להחזיק בחברת תקליטים שכבר עמלה על ביסוסה ויכולה להביא להצלחות.
2003-2012: הוליווד רקורדס תופסת תאוצה
ההצלחות של כל אחת מהכוכבות הוכיחה שחברת התקליטים הוליווד רקורדס הפכה כעת להצלחה.
במקביל למודל, החברה פיתחה את הקריירה של אמנים כמו ברייקינג בנג'מין ופליין וייט טיז תחת פרופיל יותר נמוך לבקשתם, אמנם עדיין נחלו הצלחה בתנאים שלהם.
באותה התקופה, הוליווד רקורדס ממשיכה להוציא לאור פסקולים של סרטי קולנוע וסדרות טלוויזיה, עצם היותה חלק מחברת האם שלה דיסני מיוזיק גרופ.
בשנת 2010 נסגרה חברת התקליטים לייריק סטריט רקורדס, שאופיינה באומנים מז'אנר מוזיקת הקאנטרי, בין היתר להקת Rascal Flatts, והוליווד רקורדס ספגה על עצמה את הפעולות שהחברה לא הספיקה לבצע טרם סגירתה.
כשנה לאחר מכן בשנת 2011, עזבה להקת קווין את חברת התקליטים הבריטית EMI לטובת חברת התקליטים האמריקאית איילנד רקורדס, הנמצאת בבעלותה של יוניברסל מיוזיק גרופ, כאשר הוליווד רקורדס ממשיכה להיות מפיצת המוזיקה הרשמית של הלהקה בצפון אמריקה.
בשנת 2012, לאחר כהונה מוצלחת של 14 שנים, בוב קאבאז'ו מפנה את כיסא היושב ראש של מיוזיק דיסני גרופ, ובמקומו מתמנה קן באנט כנשיא החברה.
זאת ועוד, העסקה הבלעדית התירה ליוניברסל קבלת גישה בלתי מוגבלת לכל הזכויות הנוגעות לקטלוג בן ה-85 שנים של דיסני, המכיל פסקולים ואלבומים.
העסקה הובילה לכך שהוליווד רקורדס היא כעת משולבת כמחלקה בתוך יוניברסל, כאשר דיסני מיוזיק גרופ עדיין מחזיקה בבעלות על החברה.
פליטת הריאליטי "אקס פקטור" בגרסתה האמריקאית, ביאטריס מילר הייתה לאומנית הראשונה שהוחתמה לאחר עסקה בין הוליווד רקורדס לסייקו מיוזיק.
באותה שנת 2013 נוסדה תת-חברת תקליטים בשם דמ"ג (דיסני מיוזיק גרופ) נאשוויל, שהחליפה את מקומה של לייריק סטריט רקורדס, אשר נסגרה שלוש שנים קודם לכן, כחברה המתמחה בז'אנר מוזיקת הקאנטרי.
בנובמבר 2013 דמ"ג נאשוויל חברה לביגר פיקצ'ר מיוזיק גרופ, חברת תקליטים עצמאית המאופיינת גם היא בזמרים ולהקות קאנטרי, על מנת לנהל בבלעדיות את עניין רישוי המוזיקה של החברה.
ביגר פיקצ'ר מיוזיק גרופ נסגרה במאי 2014, והאלבום של הזמרת לוסי הייל, שהיה אמור לצאת דרכה ודרך דיסני מיוזיק גרופ כתוצאה מהעסקה בנובמבר, הופץ לבסוף דרך דמ"ג נאשוויל והפך לאלבום האולפן הראשון של החברה שיצא לאור.
על פי דף האמנים של החברה.
סופיה קרסון (חוזה משותף עם ריפבליק)
קווין (זכויות הפצה בצפון אמריקה)
הולידיי אין הוא מותג רב-לאומי של מלונות, אשר מהווה חלק מקבוצת אינטרקונטיננטל.
היא החלה את דרכה כרשת מוטלים בארצות הברית, והתפתחה להיות אחת מרשתות המלונות הגדולים בעולם, עם כ-1,250 מלונות ברחבי העולם.
המשרדים הראשיים של הרשת ממוקמים באטלנטה, לונדון וריו דה ז'ניירו.
קימונס וילסון, תושב ממפיס טנסי, קיבל השראה לבנות מלון משלו לאחר שהתאכזב מהאיכות הנמוכה של המלונות בהם שהה במהלך טיול משפחתי לוושינגטון די.
השם הולידיי אין ניתן למלון המקורי כבדיחה על ידי האדריכל שבנה אותו, אדי בלושטיין, כהתייחסות לסרט מוזיקלי מ-1942 בעל אותו השם, בכיכובם של בינג קרוסבי ופרד אסטר.
המלון הראשון נפתח באוגוסט 1952 בממפיס.
בתחילת שנות ה-90 המלון נהרס, אך במקום יש שלט המנציח את האתר.
ג'ונסון במטרה לבנות מלונות נוספים על הכבישים המובילים לממפיס.
מטה החברה של הולידיי אין היה בסככת שרברבות בבעלות ג'ונסון שהומרה לשמש כמטה לחברה.
ב-1953, החברה בנתה שלושה מלונות נוספים, אשר ביחד עם המלון הראשון, כיסו את כל הכבישים המובילים לממפיס.
יחד הם החלו את מה שוילסון הפך לתאגיד הולידיי, אחד מקבוצת המלונות הגדולים בעולם.
בתחילת 1956, היו כבר 23 מלונות פעילים עם 7 נוספים שיפתחו עד סוף אותה שנה.
ב-1957 וילסון החל להעניק זכינויות בתור הולידיי אין אמריקה, וקבע סטנדרטים אחידים לניקיון, ידידותי למשפחות ונגישות למטיילים בכבישים.
ב-1965, הרשת השיקה מערכת מרכזית לניהול הזמנות, אשר איפשרה לאורחי הרשת, לבצע הזמנות לכל מלון הוליידי אין בכל מיקום באמצעות טלפרינטר.
המערכת המקבילה היחידה שהייתה קיימת באותו זמן הופעלה על ידי חברות התעופה.
הרשת קידמה את עצמה באמצעות המשפט "האירוח שלך מחוף לחוף", והוסיף מוקד שירות טלפוני לאחר ש-AT&T הוציאו את שירות שיחות החינם (1–800) ב-1967, ועדכנו את המערכות למיקרו-מחשב, המצאה של שנות ה-70 אשר מצאה את דרכה לסוכנויות הנסיעות.
הרשת גרמה להפעלת לחצים כלכליים על המלונות והמוטלים המסורתיים, בכך שהציבה סטנדרט למתחרים כמו בסט וסטרן.
עד יוני 1972, לרשת יותר מ-1,400 מלונות ברחבי העולם, ובאותו הזמן וילסון כיכב על שער טיים מגזין.
בשנות ה-60, הולידיי אין החלה להעניק זיכיונות על אתרי מחנאות, תחת המותג Holiday Inn Trav-L-Park.
ב-1963, הולידיי אין חתמה על הסכם לטווח ארוך עם תאגיד גאלף אויל שבו הוסכם לכבד את כרטיסי האשראי של Gulf בחיובי מזון ולינה בכל המלונות בארצות הברית וקנדה, בתמורה לבניית תחנות דלק של Gulf ליד מבני הולידיי אין, בעיקר ליד מערכת הכבישים הבין-מדינתיים בארצות הברית.
ההסכם הועתק על ידי מתחרים ברשתות המלונאות והדלק, אך רוב ההסכמים קרסו בעקבות משבר האנרגיה העולמי ב-1973. ההסכם בין הולידיי אין ל-Gulf הסתיים ב-1982.
וילסון פרש מהולידיי אין ב-1979. נכון ל-2014 משפחת וילסון עדיין מפעילה מלונות כחלק מ"חברות וילסון של ממפיס".
בשנת 1988, "Holiday Corporation" נרכשה על ידי תאגיד Bass PLC שבסיסו בבריטניה (אז הבעלים של מותג הבירה Bass), ואחריה שאר בתי המלון המקומיים של Holiday Inn בשנת 1990, כאשר המייסד וילסון מכר את מניותיו.
לאחר מכן קבוצת המלונות נודעה בשם Holiday Inn Worldwide.
בשנת 1990 השיקה Bass את "הולידיי אין אקספרס", מותג משלים למלונות מוזלים עם שירות מוגבלת.
בשנת 1997 הושק המותג Staybridge Suites by Holiday Inn, עבור שוק השהייה הממושכת היוקרתית בצפון אמריקה.
במרץ 1998 רכשה Bass את המותג InterContinental, והתרחבה לשוק מלונות היוקרה.
בשנת 2000 מכרה באס את נכסי הבירה שלה (ואת הזכויות לשם Bass) ושינתה את שמה ל-Six Continents PLC.
ב-2003 הוקמה חברת "InterContinental Hotels Group (IHG)", לאחר שחברת Continents PLC התפצלה לשתי חברות בת: Mitchells & Butlers PLC שהחזיקה בנכסי המסעדות, ו-IHG שהתמקדה בבתי מלון, כולל המותג "הולידיי אין".
שם המותג "הולידיי אין" נמצא מאז בבעלות IHG, אשר בתורה נותנת את השם לזכיינים ולצדדים שלישיים המפעילים בתי מלון במסגרת הסכמי ניהול.
"הולידיי אין" הודיעה לראשונה על תוכנית להיכנס לפעילות בישראל בשנת 1966, זאת במסגרת יוזמה ממשלתית לעידוד התיירות והקמת בתי מלון חדשים בישראל.
במהלך 1969 ניהלה משא ומתן עם מינהל מקרקעי ישראל לחכירת שני מגרשים, וקיבלה הצעה להקים מלון בירושלים בשטח "מתחם עומריה" (האזור שבו הוקם אחר כך גן פעמון הדרור), בנוסף חתמה על הסכם עם עיריית תל אביב וחברת אחוזות החוף להקמת מלון על מגרש בשטח 10 דונם בשכונת מנשייה.
ביוני 1971 הודיעה על הקמת שותפת עם חברת "סולל בונה" להקמת שבעה מלונות בישראל.
בפועל הוחל בהקמת מלון אחד בלבד בקריית שמונה, אך זמן קצר אחר כך החליטה החברה לצאת מפעילות בישראל.
המלון הראשון שפעל בישראל שפעל תחת המותג "הולידיי אין" היה מלון שרתון הישן, תל אביב, לאחר שנרכש בשנת 1977 על ידיד דוד טייג, מבעלי הילטון תל אביב, שחתם על הסכם לניהול המלון עם הרשת.
אך תוך זמן קצר כשל מיזם זה, עקב חילוקי דעות עם טייג, והרשת פרשה מהשותפות.
בשנת 1992 חתמה קבוצת "אפריקה ישראל להשקעות" הסכם להפעלת מלון "דיפלומט" תל אביב תחת המותג "הולידיי אין".
המלון עבר שיפוץ ייסודי, ונפתח תחת השם "הולידיי-אין קראון פלאזה" במרץ 1993. בהמשך מלונות נוספים שהחזיקה בירושלים, ים המלח ואילת החלו לפעול תחת השם "הולידיי-אין קראון פלאזה", פעילות שאוגדה תחת רשת "מלונות אפריקה ישראל" שהוקמה באותה עת.
ב-1996 מלון "דניאל" בהרצליה שופץ ועבר לניהול תחת הזיכיון של רשת "מלונות אפריקה ישראל", וגם קיבל את השם "הולידיי-אין קראון פלאזה".
ב-2002 עבר ניהול המלון לחברת HEI, שבבעלות פויו זבלודוביץ' וחזר לשם מלון "דניאל".
בשנת 1998, מלונות "הולידיי-אין קראון פלאזה" בישראל שינו את שמם ועברו לפעול תחת המותג "קראון פלאזה".
המיתוג מחדש נעשה ביוזמת בעלי המותג, קונצרן המלונאות הבריטי באס, לאחר שרכש את רשת המלונות אינטרקונטיננטל.
ארגן את מותגי המלונות שלו כך "אינטרקונטיננטל" מדורגות כמלונות דה-לוקס, מלונות קראון פלאזה מדורגים ב-5 כוכבים, ויתר המלונות במותגי הולידיי-אין מדורגים ב-3–4 כוכבים.
בינואר 1999 נפתח בעיר אשקלון מלון ראשון תחת שם המותג "הולידיי-אין".
את המלון תכננו במשותף האדריכלים יעקב רכטר ואמנון רכטר והוא כולל 215 חדרים.
במהלך השנים היו לרשת 7 מלונות ברחבי הארץ ומכללה אחת למלונאות.
בשנות ה-2000 חל תהליך שבו מלונות "הולידיי אין" נמכרו או שינו את שמם.
לבסוף, ביוני 2017, הולידיי אין אשקלון, המלון האחרון שפעל תחת המותג, עבר לניהול עצמי וכך הסתיימו 22 שנים של פעילות הרשת בארץ.
הולי הולם ידועה גם בכינוי "בת המטיף" היא לוחמת MMA אמריקאית, ואלופת העולם לשעבר באליפות הלחימה האולטימטיבית (UFC).
בעברה הייתה מתאגרפת וקיקבוקסרית מקצועית.
הולם הייתה אלופת העולם באגרוף והגנה על תוארה 18 פעמים בשלוש קטגוריות משקל (מעורב קל, מעורב וקל בינוני).
בשנים 2005 ו-2006 נבחרה ללוחמת השנה על ידי מגזין "הזירה".
הישגה הבולט ביותר במסגרת אמנויות הלחימה המשולבות התרחש ב-15 בנובמבר 2015, בקרב שנערך באירוע UFC 193 במלבורן אוסטרליה.
קרב זה היה האירוע המרכזי של אותו הערב וכן הנצפה ביותר בתולדות אירועי ה-UFC (התקיים מול 56,214 צופים).
בקרב זה, הולם טענה לראשונה לכתר אליפות העולם במשקל תרנגול והתמודדה מול האלופה הבלתי מנוצחת עד אותה העת, רונדה ראוזי.
הולם עשתה היסטוריה כאשר ניצחה בקרב וגרמה להפסדה הראשון של ראוזי בענף המקצועי של תחרויות ה-MMA.
עד לפני הניצחון, הולם נתפסה כאנדרדוג וניצחונה נחשב לאחד הניצחונות המפתיעים ביותר בהיסטוריה של ענף ה-MMA ושל הספורט בכלל.
הולם היא האדם הראשון בהיסטוריה לזכות גם באליפות אגרוף עולמית וגם באליפות MMA עולמית.
אמן הלחימה ג'ון ג'ונס כינה אותה: הספורטאית הטובה ביותר בהיסטוריה של אמנות הלחימה לנשים.
בטקס פרסי MMA העולמי לשנת 2016 שנערך בלאס וגאס בפברואר 2016, זכתה הולם בתואר לוחמת השנה (קטגוריית נשים) וכן קטפה עוד שלושה תארים: "פריצת השנה", "הנוקאאוט של השנה" ו"הניצחון של השנה".
הולם נולדה וגדלה באלבקרקי שבניו מקסיקו להורים ממוצא אירי-שוודי.
אמה מעסה ואביה הוא מטיף נוצרי, ומכאן נובע הכינוי של הולם "בת המטיף".
בילדותה, התנסתה הולם בכדורגל, בהתעמלות, בשחייה ובצלילה.
הוריה התגרשו כשהייתה בת 19. לאחר לימודיה בתיכון, למדה שנה אחת באוניברסיטת ניו מקסיקו.
בשנת 2001, החלה להתאמן בקיקבוקס וזכתה באליפות קיקבוקס לחובבניות.
בשנת 2002, החלה לעסוק בקיקבוקס מקצועני.
בשנת 2002, החלה לעסוק באגרוף מקצועני.
ביוני 2008 הפכה לאלופת העולם באגרוף למשקל חצי בינוני כאשר הביסה את אלופת העולם מארי ג'ו סנדרס .
בדצמבר 2011, הולם הפסידה בנוקאאוט לאן סופי מתיס .
בין השתיים נערך קרב חוזר ביוני 2012, בו הולם ניצחה בהחלטת השופטים.
במהלך קריירת האגרוף, הולם הגנה על תוארה 19 פעמים בשלוש קטגוריות משקל.
במאי 2013 החליטה לפרוש מענף האגרוף על מנת להקדיש את כל מרצה ללחימה המשולבת.
הולם החלה את קריירת ה-MMA במרץ 2011. היא לחמה במסגרת וניצחה בכל הקרבות.
ביולי 2014 הצטרפה לשורת הלוחמות של ה-UFC.
במסגרת ה-UFC, לחמה הולם בשני קרבות וניצחה גם בהם.
בנובמבר 2015, טענה לכתר במסגרת אליפות העולם במשקל תרנגול מול אלופת העולם הבלתי מנוצחת, רונדה ראוזי.
למרות היותה אנדרדוג מובהקת, הולם הייתה דומיננטית לכל אורך הקרב, והפתיעה את הצופים שהצליחה לשרוד את הסיבוב הראשון מול ראוזי (היחידה להצליח זאת לפניה היא מישה טייט) ואף לשלוט בו.
59 שניות לאחר שהחל הסיבוב השני, הנחיתה הולם בעיטה על צווארה של ראוזי וניצחה אותה בנוקאאוט.
ניצחונה של הולם הכה בתדהמה את קהילת ה-MMA.
ראוזי, שספגה את הפסדה הראשון בהיסטוריית ה-MMA, נאלצה להפרד מתואר האליפות לאחר שהגנה עליו במשך שלוש שנים.
במרץ 2016 איבדה הולם את התואר למישה טייט.
ביולי 2016, נחלה הולם הפסד נוסף לאחר שנוצחה על ידי ולנטינה שבשנקו בהחלטת שופטים אחידה.
ב-11 בפברואר 2017, במסגרת אירוע , הולם התמודדה על תואר אליפות העולם מול הלוחמת ג'רמין דה רנדמי בקטגוריית משקל נוצה (קטגוריה שנפתחה לנשים לראשונה ב-UFC באירוע זה), והפסידה את האליפות בהחלטת שופטים אחידה.
ההחלטה להכתיר את דה רנדמי כאלופת העולם הייתה שנויה במחלוקת, משום שבמהלך הקרב, דה רנדמי חבטה בהולם לאחר הישמע צליל הפעמון (המבשר על סופו של הסיבוב) בסוף הסיבוב השני וכן בסוף הסיבוב השלישי - אולם השופט לא הוריד לה נקודות על כך.
נשיא ה-UFC, דיינה וייט, טען כי ועדת הספורט של ניו יורק (NYSAC) טעתה בכך שבחרה בשופט חסר ניסיון בקרבות מרכזיים, להיות שופט הזירה, וכי אם השופט היה מוריד לדה רנדמי נקודה - הקרב היה מסתיים בתיקו.
במסיבת עיתונאים לאחר הקרב, טענה הולם כי לתחושתה היא ניצחה בשלושה סיבובים מתוך חמישה ולכן הגיע לה לנצח.
ארבעה ימים לאחר הקרב, הולם ערערה על תוצאת הקרב בפני ועדת הספורט של ניו יורק וכן הגישה תלונה על שופט הזירה טוד אנדרסון.
ב-17 ביוני 2017, הולם ניצחה את הלוחמת הברזילאית בץ' קוריאה באמצעות נוקאאוט.
ב-30 בדצמבר 2017, במסגרת אירוע , הולם נלחמה נגד כריס סייבורג על תואר אליפות העולם במשקל נוצה, והפסידה בהחלטת שופטים אחידה.
ב-9 ביוני 2018, במסגרת אירוע נלחמה נגד מייגן אנדרסון וניצחה בהחלטת שופטים אחידה.
Werner7-0-06 בדצמבר 2013אנג'לה הייז35:00החלטת שופטים (פה אחד)Fresquez Productions: Havoc6-0-011 באוקטובר 2013ניקי קנודסן21:18נוקאאוטLegacy FC 24: Feist vs.
אימוג'ן הולי איירד היא שחקנית אנגלייה הידועה מתפקידה בדמות הרופאה המשפטית, פרנקי וארטון, בסדרת הדרמה של BBC One "להעיר את המתים".
לפני כן כיכבה בסדרות כמו "Soldier Soldier" ובסרט הקולנוע "אהבה על הדשא" לצדו של קולין פירת'.
איירד נולדה באלדרשוט שבמחוז המפשייר.
כשהייתה בת תשע ולמדה בבית הספר לבלט "בוש דייוויס" היא צדה את עינו של מנהל ליהוק, וב-1980 קיבלה תפקיד בעיבוד לרומן "The History of Mr Polly" מאת הרברט ג'ורג' ולס.
ב-1981 שיחקה בתפקיד אלספת' הקסלי הצעירה בסדרת הטלוויזיה עיבוד לספרה האוטוביוגרפי "The Flame Trees of Thika".
ב-1982 שיחקה איירד בתפקיד ביאטריקס פוטר בסרט "סיפורה של ביאטריקס פוטר".
ב-1987 הופיעה בדרמה הטלוויזיונית "The Happy Valley" לצדו של דנהולם אליוט, וגילמה תלמידת בית ספר בקניה בשנות השלושים של המאה העשרים.
אחרי שהופיעה בתפקידים קטנים בסדרות טלוויזיה שונות, היא זכתה להכרה כששיחקה בתפקיד ננסי ת'ורפ / גארווי בסדרה "Soldier Soldier".
בשנת 2000 החלה לככב בסדרה "להעיר את המתים" בתפקיד פרנקי וארטון.
איירד הייתה המספרת בתוכניות טבע אחדות של ה-BBC בהן התוכנית "Wild Mallorca", והשתתפה בפרסומות טלוויזיה.
ב-2007 שיחקה בתפקיד פסיכולוגיה קלינית בדרמה "Secret Life" של ערוץ 4. ב-2009 שיחקה בתפקיד ראשי בסדרה הקומית "Monday Monday" בהפקת "Talkback Thames".
איירד הייתה נשואה לשחקן ג'יימס פיורפוי ולהם בן משותף ג'וזף.
היא נשואה לטובי מריט ולהם בת, נלי.
הוליווד ריפורטר הוא עיתון מודפס ואתר אינטרנט המתמקד בתעשיית הקולנוע והטלוויזיה ההוליוודית.
הוא עוסק גם באופנה, כספים, חוק, טכנולוגיה, סגנון חיים ופוליטיקה, כפי שהם באים לידי ביטוי בהוליווד.
כתב העת נוסד בשנת 1930 בידי ויליאם "בילי" וילקרסון כיומון הראשון של התעשייה.
המהדורה הראשונה הופיעה ב-3 בספטמבר 1930, וכללה בעמוד הראשון את הטור של וילקרסון, "Tradeviews" שהפך למשפיע.
העיתון הופיע בימים שני עד שבת במשך 10 השנים הראשונות, פרט לתקופה קצרה, ולאחר מכן בימים שני עד שישי משנת 1940. וילקרסון השתמש במאמרים סרקסטיים וברכילות כדי ליצור פרסום ולקבל את תשומת הלב של מנהלי האולפנים בניו יורק, וכמה אולפנים ניסו לאסור את הפצת העיתון בתחומם.
וילקרסון התיידד עם האוורד יוז והעיתון כתב סיפורים חיוביים רבים עליו ועל הפקות הקולנוע שלו.
בתמורה, בנוסף להכנסות מפרסום, נתן יוז סיוע כספי לעיתון בעת הצורך.
מסוף שנות השלושים השתמש וילקרסון ב"הוליווד ריפורטר" כדי לדחוף את התפיסה כי תעשיית הסרטים היא מעוז קומוניסטי.
בפרט, הוא התנגד לאיגוד המקצוענים של כותבי התסריטים, שאותה כינה "ראש החוף האדום".
בשנת 1946 שקלה הגילדה ליצור רשות מחברים אמריקאית להחזיק בזכויות היוצרים שלהם, במקום שהבעלות תעבור לאולפנים.
וילקרסון הקדיש את טורו "Tradeviews" לנושא ב-29 ביולי 1946, בכותרת "הצבעה לג'ו סטלין".
הוא ניגש קודם לערוך וידוי בכנסייה לפני שפרסם אותה, מאחר שידע את הנזק שמאמר יגרום, אך ככל הנראה עודד אותו הכומר לפרסם אותו.
וילקרסון ניהל את הוליווד ריפורטר עד מותו בספטמבר 1962, אך הטור האחרון שכתב הופיע 18 חודשים קודם לכן.
אשתו של וילקרסון, טיצ'י וילקרסון קאסל, נכנסה לתפקיד המו"ל והעורכת הראשית כשבעלה נפטר, והייתה ידועה כ"אישה החזקה בהוליווד".
בשנות ה-80 של המאה ה-20 הגיעה תפוצת העיתון לשיא של 100,000 מינויים, ועותק של העיתון נכלל בחבילת העיתונים היומית שקיבל הבית הלבן עובר נשיא ארצות הברית.
באוקטובר 1986, הוציא העיתון גיליון מיוחד שהוקדש לאתרי הצילום ותעשיית הקולנוע בישראל.
באותן השנים ישראל שימשה כאתר צילומים בינלאומי לסרטים, בעיקר ביוזמת אולפני ג.ג.
של בני הדודים מנחם גולן ויורם גלובוס, שהביאו הפקות הוליוודיות לישראל.
בשנת 2009 רכשה חברת ההשקעות "גוגנהיים פרטנרס" את העיתון.
ב-2014 החברה מינתה את ג'ניס מין (Janice Min)
למנכ"לית ועורכת ראשית של החזקות הבידור שלה הכוללות גם את המגזין בילבורד.
החל מ-2015 מוחזק העיתון בידי חברה חדשה שהקימה "גוגנהיים פרטנרס" כספין אוף, "Prometheus Global Media".
ככתב המגזין בישראל שימש במשך שנים רבות ג.
העיתון נוהג לפרסם רשימות של דירוגים שנתיים, בין השאר: רשימת הסרטים המכניסים ביותר של השנה, רשימת האנשים המצליחים בהוליווד, רשימת בתי הספר לקולנוע הטובים בעולם, ורשימת בעלי השכר הגבוה ביותר.
בשנת 2002 לדוגמה דורגו טום קרוז, טום הנקס וג'וליה רוברטס כשחקנים הרווחיים ביותר בהוליווד, בשנת 2006 דורגה ניקול קידמן כשחקנית בעלת השכר הגבוה בהוליווד.
בסוף 2015, אחרי 23 שנה בהן פרסם ה"הוליווד ריפורטר" את רשימת "100 הנשים המצליחות בתעשיית הבידור", החליטה עורכת המגזין ג'ניס מין, לחדול מפרסומו ולפרסם רק את רשימת "100 המצליחים בהוליווד", ללא הפרדה בין גברים ונשים.
בשנת 2014, דירג העיתון את בית הספר לקולנוע וטלוויזיה ע"ש סטיב טיש של אוניברסיטת תל אביב, כאחד מ–15 בתי הספר הטובים ביותר לקולנוע ברחבי העולם.
בשנת 2017 דורג בית הספר סם שפיגל לקולנוע ולטלוויזיה בירושלים בין 15 בתי הספר לקולנוע הטובים בעולם.
הולידיי קלארק גריינג'ר הידועה גם בשם הולי גריינג'ר היא שחקנית אנגלייה.
היא מוכרת מהופעותיה בתפקיד לוקרציה בורג'ה בסדרה "הבורג'ס" של ערוץ שואוטיים, ובתפקיד אסטלה בעיבוד של מייק ניואל לרומן "תקוות גדולות".
אחד מהסבים שלה הוא איטלקי.
ניסיון המשחק הראשון שלה היה בגיל שש כשהופיעה בסדרת טלוויזיה של ה-BBC.
היא הופיעה כילדה בתוכניות טלוויזיה ובסרטי קולנוע רבים.
גריינג'ר למדה בבית הספר התיכון פארס ווד בשנים 1999 עד 2006, וב-2007 החלה ללמוד לתואר בספרות אנגלית באוניברסיטת לידס.
בסופו של דבר סיימה את התואר בהצטיינות באוניברסיטה הפתוחה.
הופעתה הראשונה של גריינג'ר בטלוויזיה הייתה בגיל שש בסדרת הדרמה קומית "All Quiet on the Preston Front" של ה-BBC.
בהמשך הופיעה בסדרות כגון "חדר מיון", "רופאים" ו"דיאל ופסקו".
גריינג'ר גילמה את מגאן בות' בסדרה "Where the Heart Is", סטייסי אפליארד ב"דרך ווטרלו", ואת סופיה בסדרה "מרלין".
ב-2011 הופיעה גריינג'ר בסדרת הטלוויזיה "הבורג'ס" בדמות לוקרציה בורג'ה לצדו של ג'רמי איירונס שגילם את האפיפיור אלכסנדר השישי.
הסדרה שנוצרה על ידי זוכה האוסקר ניל ג'ורדן צולמה בהונגריה ורצה במשך שלוש עונות.
בנוסף להופעותיה בטלוויזיה היא שיחקה גם בתיאטרון ובסרטי קולנוע.
היא גילמה את אמילי בסרט "The Scouting Book for Boys", את אחת האחיות ריברס בסרט "ג'יין אייר" משנת 2011 בכיכובם של מיה וסיקובסקה ומייקל פסבנדר, ושיחקה בתפקיד קטן בסרט "בל אמי" לצדם של רוברט פטינסון ואומה תורמן.
ב-2012 הופיעה בסרט "אנה קארנינה" בתפקיד הברונית שילטון.
ביוני 2011 לוהקה לתפקיד ראשי בדמות אסטלה בעיבוד הקולנועי של מייק ניואל לרומן "תקוות גדולות" לצדם של ג'רמי אירווין והלנה בונהם קרטר.
ב-2012 הוקרן הסרט בפסטיבל הסרטים הבינלאומי בטורונטו.
הקרנת הבכורה של הסרט באירופה הייתה בליל הסיום של פסטיבל הסרטים של לונדון.
היא כיכבה במחזה "Disassociation" מאת לוק ביילי בתיאטרון לאורי, וב-2013 גילמה את בוני פארקר במיני-סדרה "בוני וקלייד".
היא שיחקה באחד התפקידים הראשיים בסרט "The Riot Club", עיבוד קולנועי של המחזה "Posh", לצדו של מקס איירונס.
גריינג'ר הופיעה בתפקיד אנסטסיה טרמיין, אחותה החורגת של סינדרלה, בעיבוד של קנת בראנה משנת 2015 לסיפור "סינדרלה".
עוד הופיעה בסרט "קדחת הצבעונים" לצדה של אליסיה ויקנדר.
ב-2014 הופיעה על הבמה במחזה "שלוש אחיות" מאת אנטון צ'כוב.
ב-2016 כיכבה ג'ריינג'ר בסרט "שעה של גיבורים" של אולפני דיסני.
בשנת 2017 שיחקה בסרט הדרמה העצמאי "קדחת הצבעונים", לצדן של אליסיה ויקנדר וקארה דלווין.
עוד ב-2017 החלה לגלם את רובין אלקוט בסדרת הטלוויזיה "סטרייק" המבוססת על רומנים בלשיים מאת ג'יי קיי רולינג.
גריינג'ר חיה בעבר במנצ'סטר עם אמה, ג'נטה גריינג'ר, מעצבת גרפית במקצועה.
היא למדה נגינה בפסנתר, שיעורי התעמלות, טאקוונדו והייתה תלמידה בבית ספר למחול במנצ'סטר.
החל משנת 2015 מנהלת זוגיות עם השחקן האנגלי הארי טרדוויי.
במאי 2021 נולדו להם זוג תאומים
שנה שם שם באנגלית תפקיד הערות 1994 All Quiet on the Preston Front קרסטי סדרת טלוויזיה (4 פרקים) 1996 Roger and the Rottentrolls קייט בקט סדרת טלוויזיה 1997 The Missing Postman הארייט סרט טלוויזיה 2000 Comin' Atcha!
שנה שם שם באנגלית תפקיד הערות 2009 Dimetos לידיה דונמר ורהאוס, לונדון 2014 שלוש אחיות Three Sisters אירינה סאותארק פלייהאוס, לונדון
הולי הובי הוא כינויה האמנותי של דניס הולי הובי (Denise Holly Hobbie; נולדה ב-1944), מאיירת וסופרת אמריקאית.
הובי התפרסמה לראשונה החל משנות ה-60 בזכות איורי ילדת כפר הקרויה על שמה.
דמות הילדה הופיעה בתחילה בכרטיסי ברכה, ומאוחר יותר במוצרים רבים אחרים ביניהם סדרות בובות וסרטי אנימציה.
משנות ה-90 זכתה להצלחה נוספת עם סדרת ספרי ילדים שכתבה ואיירה אודות שני חזרזירים בשם טוט ופאדל.
הספרים הפכו לרבי מכר ועובדו לסרטים וצעצועים.
היא נולדה בשנת 1944 בשם דניס הולי אולינסקאס (Denise Holly Ulinskas) וגדלה בקונטיקט.
היא נישאה לדאגלס הובי בשנת 1964.
בשנות ה-60 איירה הובי בצבעי מים סדרת איורים בהשראת ילדיה ובהשראת נופי הכפר של ילדותה
בניו אינגלנד, שבמרכזם ילדה לובשת שמלת טלאים וכובע כחול גדול שמסתיר את פניה לחלוטין.
בשנת 1967, בעידודו של גיסה, שלחה את האיורים לחברת אמריקן גריטינגס (American Greetings),
החברה התלהבה והחלה להשתמש באיורים בכרטיסי ברכה ופריטי דפוס אחרים.
עד שנת 1970 הפך המותג הולי הובי למותג הנמכר ביותר בארצות הברית, והתרחב לתחומים וחברות נוספות כגון סדרת בובות משנת 1975
של חברת ניקרבוקר טוי קומפאני (Knickerbocker Toy Company).
בשנות ה-80 נמכרו מוצרי הולי הובי בשווי כולל של מיליארד דולר.
בשנים שלאחר מכן המשיכו לצאת חידושים במותג בצורות שונות, ביניהם גרסה מחודשת של הבובה של חברת מאטל משנת 2006 וסרטי אנימציה.
בשנת 2018 הופקה סדרת לייב אקשן לטלוויזיה בהשראת הדמות עבור הולו.
בשנים 1997- 2006 פרסמה הובי סדרה של אחד עשר ספרי ילדים שכתבה ואיירה אודות שני חזרזירים בשם טוט ופאדל.
כרטיס ברכה שקיבלה מבתה ועליו צילום של שני חזירים, וביקור בחווה זמן קצר לאחר מכן.
מבקרי ספרות שיבחו את הספרים כבעלי
עלילה מותחת המותאמת לפעוטות וערכים חיוביים, וכן בעלי איורים מלאי הבעה והומור.
הספרים הפכו לרבי מכר ועובדו לאחר מכן למשחקי לוח, בובות וסדרות אנימציה לטלוויזיה שהובי ובעלה השתתפו ביצירתן.
בפילוסופיה של המדע, הוליזם אפיסטמי היא העמדה ששום טענה בודדת אינה יכולה להיות מוכחת או מופרכת על ידי מבחן אמפירי, אלא רק קבוצה של טענות (תאוריה שלמה).
עמדה זו מיוחסת לוילארד ואן אורמאן קוויין שהניע את תפיסתו ההוליסטית בכך שהרחיב את בעיית האָנְדֶר־דֶטֶרְמִינַצְיה (Underdetermination) בתאוריות פיזיקליות של פייר דוהם לכל הטענות הנוגעות לידע כלשהו.
הרעיון של דוהם היה, פחות או יותר, ששום תאוריה, מכל סוג שהיא, לא יכולה להיבחן בבידוד אלא רק כאשר היא מוטמעת בתוך רקע של היפותזות אחרות, למשל היפותזות הנוגעות לתנאים התחלתיים.
קוויין סבר כי רקע זה אינו מערב רק היפותזות כאלו, אלא גם את כל רשת האמונות שלנו, הכוללת, בין היתר, את התאוריות המתמטיות והלוגיות שלנו כמו גם את התאוריות המדעיות שלנו.
טענה זו מוכרת בתור תזת דוהם–קוויין .
טענה אחרת הקשורה לטענה זו אותה קוויין טבע, היא שאדם תמיד יכול להגן על התאוריה שלו מפני הפרכה על ידי ייחוס האשמה בכישלון לחלק אחר של רשת האמונות שלנו.
במילותיו שלו, "כל טענה תוכל להיחשב כנכונה, יהיה מה שיהיה, אם נעשה שינויים מהותיים מספיק בחלק אחר של המערכת."
בשנת 1845, אסטרונומים כבר ידעו כי מסלולו סביב השמש של כוכב הלכת אורנוס חרג מהציפיות.
אולם, במקום להסיק שחוק הכבידה האוניברסלי של ניוטון לוקה בחסר, האסטרונומים ג'ון קוץ' אדמס ואורבן לה-ורייה חזו כל אחד, באופן עצמאי זה מזה, את קיומו של כוכב לכת חדש, שנודע בסופו של דבר כנפטון, ואף חישבו את משקלו ואת מסלולו באמצעות התאוריה של ניוטון.
ועדיין, אפילו הצלחה אמפירית זו של התאוריה של ניוטון לא הספיקה כדי לאמת אותה.
אולם ב-1905, תורת היחסות הפרטית של איינשטיין קבעה כי מרחב וזמן הם יחסיים, מה שסתר את המסגרת עצמה בתוכה נבנתה התאוריה של ניוטון שקבעה שהמרחב והזמן הם קבועים.
ב-1915, תורת היחסות הכללית של איינשטיין הסבירה את הכבידה מחדש בעת שהיא חזתה בדיוק את מסלולו של כוכב חמה.
ב-1919, האסטרופיזיקאי ארתור אדינגטון הוביל משלחת כדי לבחון את התחזית של איינשטיין שקבעה כי מסת השמש מעוותת את המרחב-זמן בקרבתה.
החברה המלכותית הודיעה על אימות התאוריה – הודעה שנתקבלה על ידי הפיזיקאים כנפילתה של התאוריה של ניוטון.
עם זאת, הרוב הגדול של הפיזיקאים התאורטיקנים לא מאמינים כי היחסות הכללית היא תיאור מדויק ביסודו של הכבידה, ובמקומה הם מחפשים תאוריה של כבידה קוונטית.
הוליזם מוחלט לעומת הוליזם חלקי
הוגים מסוימים, כמו קוויין, טוענים כי אם תחזית של תאוריה מסוימת מתבררת כנכונה, הראיה המתאימה מאששת את כל התאוריה ואף את כל המסגרת התאורטית שלה.
יש שביקרו צורה רדיקלית או מוחלטת זו של הוליזם אפיסטמי.
הם טוענים שאם הוליזם מוחלט היה נכון, הדבר היה מוביל לתוצאות אבסורדיות כמו האישוש של קוניונקציות (פעולת "וגם" לוגית) שרירותיות.
לדוגמה, אם תורת היחסות הכללית מאוששת על ידי הפריהליון של כוכב חמה, אז לפי הוליזם מוחלט, הקוניונקציה של תורת היחסות הכללית והטענה שהירח עשוי מגבינה תהיה מאוששת גם כן.
ואף באופן עוד יותר שנוי במחלוקת, לפי הוליזם מוחלט, שתי הטענות מאוששות במידה שווה.
המבקרים של הוליזם מוחלט לא שוללים את האפשרות שראיות עשויות להפיץ את התמיכה שהן מספקות בין טענות שונות.
אלא, הם שוללים כי ראיות תמיד מפיצות את התמיכה שלהן בין מכלול החלקים המרכיבים תאוריה או מסגרת תאורטית כלשהי אשר גוררת או חוזה באופן הסתברותי את הראיות.
אחד התומכים הראשונים של הוליזם אפיסטמי חלקי הוא אדולף גרונבאום (1962).
האחרון מחדד ומרחיב את התיאור ההיפותטי-דדוקטיבי של אישוש, וטוען כי ראיה עשויה להיות רלוונטית לאישוש חלקי תוכן מסוימים בלבד של היפותזה.
לאחרונה, וברוח דומה, יוֹאָניס וֹציס (2014) טוען לתיאור אובייקטיביסטי של אישוש לפיו להיפותזות מפלצתיות (כוונתו היא פחות או יותר להיפותזות שנבנות באופן שרירותי או באופן אד הוק) יש חסמים פנימיים המונעים את ההפצה של האישוש בין החלקים השונים שלהן.
לפיכך, אף שהפריהליון של כוכב חמה מאשש את הקוניונקציה של תורת היחסות הכללית והטענה שהירח עשוי מגבינה, משום שהקוניונקציה גוררת אותו לוגית, האישוש אינו מופץ לטענה שהירח עשוי מגבינה.
במילים אחרות, התמיכה שראיות מספקות אינה תמיד מופצת לכל החלקים של היפותזה כלשהי, ואף כאשר היא כן, היא לא תמיד מופצת לחלקים השונים במידה שווה.
הוליווד החדשה , או "הגל החדש האמריקאי" או "הרנסאנס ההוליוודי", הוא כינוי לתנועה קולנועית, שפעלה מאמצע שנות השישים עד לתחילת שנות השמונים בקולנוע האמריקאי, ולדור חדש של יוצרים צעירים.
יוצרים אלו השפיעו על סוגי הסרטים שהופקו, על הייצור והשיווק שלהם, ועל האופן שבו אולפנים גדולים ניגשו לעשיית סרטים.
סרטי הוליווד החדשה התאפיינו בכך שבמאי הקולנוע, במקום האולפן, היווה מקור הסמכות ליצירת הסרט, ונחשב ל"אוטר".
ההגדרה של הוליווד החדשה אינה חד משמעית, כאשר חלק מהחוקרים מגדירים אותה כתנועה ואחרים כתקופה.
טווח התקופה גם הוא שנוי במחלוקת, וחוקרי קולנוע כמו תומאס שץ טוענים כי הוליווד החדשה מורכבת ממספר תנועות שונות.
הסרטים שנעשו בתנועה זו מאופיינים בכך שהם סוטים לעיתים קרובות מהנורמות של הוליווד הקלאסית.
אחרי קריסתה של שיטת האולפנים הקלאסית ועליית הטלוויזיה, הצלחתם המסחרית של הסרטים הלכה ופחתה, והוליווד החדשה היוותה תקופה של תחייה ופריחה מחודשת.
סרטים מצליחים מתחילת הגל החדש האמריקאי כוללים את: "בוני וקלייד", "הבוגר", "ליל המתים החיים", ו-"אדם בעקבות גורלו", בעוד סרטים שנכשלו בקופות, כמו "שער החופש", ו-"אחד מן הלב" מסמנים את סוף התקופה (אף על פי שהפכו לסרטי פולחן בערבות השנים).
רשימה של דמויות מפתח בתנועה
רשימה של סרטים חשובים בתנועה
הולייה או גולארי היא שפה דראווידית דרומית המדוברת במאדהיה פרדש, מהאראשטרה וקרנאטקה, שבהודו.
רוב דוברי השפה אינם יודעי קרוא וכתוב; רק כ-5% מדוברי השפה יודעים קרוא וכתוב בקאנדה, שהיא השפה המדוברת באופן יומיומי על ידם, ופחות מ-1% יודעים קרוא וכתוב בהולייה.
הוליווד היא מיני-סדרה אמריקאית מסוגת דרמה שנוצרה על ידי ראיין מרפי ואיאן ברנן.
מיני-הסדרה עלתה לשידור בנטפליקס ב-1 במאי 2020.
הסדרה עוקבת אחר קבוצת שחקנים ויוצרי קולנוע שאפתניים בהוליווד שלאחר מלחמת העולם השנייה כשהם מנסים להצליח בכל מחיר אפשרי בטינסלטאון.
כל דמות מציעה הצצה ייחודית אל מאחורי הווילון המוזהב של תור הזהב של הוליווד, ומאירה את התנהלות המערכת וההטיות הלא הוגנות על ספקטרום הגזע, מין ומיניות שנמשכות עד היום.
הסדרה חושפת ובוחנת דינמיקת כוחות בת עשרות שנים, וכיצד נראה נוף הבידור של הוליווד מאחורי הקלעים.
שם השחקן/ית שם הדמות אודות הדמות דייוויד קורנסווט ג'ק קסטלו חייל משוחרר ממלחמת העולם השנייה שמגיע להוליווד על מנת להתחיל קריירת משחק, אך מוצא עצמו מתפרנס כג'יגולו.
דארן כריס ריימונד איינסלי במאי צעיר ושאפתן, ממוצא פיליפיני, שמעוניין לפרוץ את תקרות הזכוכית של הוליווד.
לורה הרייר קמיל וושינגטון שחקנית צעירה ממוצא אפרו-אמריקאי שמתקשה למצוא את דרכה.
ג'ו מנטלו ריצ'רד "דיק" סמואלס הומוסקסואל בארון, מנהל ההפקות באולפני "אייס".
דילן מקדרמוט ארנסט "ארני" ווסט מנהל תחנת דלק וסרסור שמגייס את ג'ק לעבוד עבורו.
דמותו מבוססת על סקוטי באוורס .
ג'ק פיקינג רוי פיצג'רלד / רוק הדסון גרסה בדיונית של השחקן באותו השם.
שחקן הומוסקסואל בארון ובן-זוגו של ארצ'י.
ג'רמי פופ ארצ'י קולמן תסריטאי הומוסקסואל ואפרו-אמריקאי.
הולנד טיילור אלן קינקייד מנהלת בכירה באולפני "אייס".
משמשת כמנטורית עבור שחקניות ושחקנים בתחילת דרכם.
סמרה ויבינג קלייר ווד שחקנית מתחילה, יריבתה של קמיל.
ביתם של אייס ואוויס אמברג.
ג'ים פרסונס הנרי וילסון סוכן שחקנים המחתים את רוי.
פטי לופון אוויס אמברג שחקנית לשעבר.
אשתו של אייס מוד אפאטו הנרייטה בת זוגו של ג'ק שנכנסת להריון עם תאומים מרומן שניהלה.
מירה סורבינו ג'ין קרנדל שחקנית ותיקה שניהלה רומן עם אייס.
מישל קרוסייץ אנה מאי וונגשחקנית אסיאתית מפורסמת.
רוב ריינר אייס אמברג בעלה של אוויס.
קווין לטיפה האטי מקדניאל שחקנית אפרו-אמריקאית מפורסמת.
קייטי מקגינס ויוויאן לי שחקנית מפורסמת.
הרייט האריס אלינור רוזוולט חברה קרובה של אוויס.
ב-23 בפברואר 2019, הוכרז כי נטפליקס הזמינה מחברת ההפקות של התסריטאי ראיין מרפי מיני-סדרה כחלק מהעסקה שמרפי סגר מול נטפליקס.
הסדרה נוצרה על ידי איאן ברנן ומרפי, שגם מפיקים את הסדרה לצדם של דארן כריס ודייוויד קורנסווט.
ב-3 בספטמבר 2019 דווח כי פטי לופון, הולנד טיילור, דארן כריס, ג'רמי פופ, דילן מקדרמוט, ג'ים פרסונס, דייוויד קורנסווט וג'ו מנטלו לוהקו לתפקידים קבועים במיני-הסדרה.
הולי נטשה דמפסי היא שחקנית וקומיקאית אנגלייה.
היא שיחקה בתפקיד ויקי בסדרת הטלוויזיה "דרק" של ריקי ג'רווייס.
ב-2016 גילמה את ורה בגרסה הקולנועית של "הצבא של אבא".
דמפסי שיחקה בתפקיד הולי בסדרת הטלוויזיה "The Aliens", גילמה את אמילי לייסי בסדרה "פרוצות", והופיעה בסדרה הקומית "Plebs" של ITV.
עוד הופיעה דמפסי בסדרה "המיילד", ובמיני-סדרה "The Ice Cream Girls", המבוססת על רומן מאת דורותי קומסון.
ב-2015 שיחקה דמפסי בסרט הקומי הבריטי "Aaaaaaaah" בבימויו של סטיב אורם.
ב-2016 שיחקה בפרק "השנואים במדינה" מתוך סדרת האנתולוגיה "מראה שחורה".
הלן 2016 הצבא של אבא Dad's Army ורה 2018 Songbird טארה
הוליזם סמנטי היא תורה בפילוסופיה של השפה לפיה חלק מסוים של השפה, בין אם ביטוי או משפט שלם, ניתן להבנה רק דרך הקשרים שלו עם חלק גדול יותר (אשר מובן מראש) של השפה.
אולם ישנה מחלוקת עקרונית לגבי מהם בדיוק אותם חלקים גדולים יותר של השפה.
בשנים האחרונות הדיון סביב הוליזם סמנטי, שהוא אחת מתוך הצורות הרבות של הוליזם אשר דנים בהן בפילוסופיה עכשווית, נטה להתמקד בעמדה ש"השלם" המדובר הוא שפה שלמה.
מאחר שהשימוש בביטוי לשוני אפשרי רק בהינתן שהדובר שמשתמש בו מבין את משמעותו, אחת הבעיות המרכזיות של פילוסופים אנליטיים הייתה תמיד הבעיה של משמעות.
ובין שאלות אלו, מהי היחידה הקטנה ביותר של משמעות, החלק הקטן ביותר של שפה באמצעותו ניתן להעביר מסר כלשהו?
בסוף המאה ה-19 ובתחילת המאה ה-20, גוטלוב פרגה ותומכיו נטשו את העמדה, שהייתה נפוצה באותו הזמן, שמילה מקבלת את משמעותה בבידוד, באופן עצמאי מכל שאר המילים בשפה.
כחלופה, פרגה ניסח את עקרון ההקשר (עקרון הקונטקסט) המפורסם שלו, לפיו רק בתוך ההקשר של משפט שלם מילה מקבלת את משמעותה.
בשנות ה-50, ההסכמה שנדמה היה כי הושגה בנוגע לעליונותם של משפטים בשאלות סמנטיות החלה להתפוגג עם קריסתה של תנועת הפוזיטיבזם הלוגי, וההשפעה החזקה של החקירות הפילוסופיות של ויטגנשטיין המאוחר.
למעשה, ויטגנשטיין כתב בחקירות הפילוסופיות ש"הבנת טענה משמעותה הבנת שפה".
בערך באותו הזמן או קצת לאחר מכן, וילארד קוויין כתב ש"יחידת המידה של משמעות אמפירית היא כל המדע בכללותו".
ב-1967, דונלד דייווידסון אמר זאת בצורה אף יותר חדה באומרו כי "משפט (וכתוצאה מכך מילה) הוא בעל משמעות רק בהקשר של שפה (שלמה)".
אם מפרשים הוליזם סמנטי בתור התזה לפיה כל מבע לשוני E (מילה, ביטוי או משפט) של שפה טבעית כלשהי L אינו ניתן להבנה בבידוד ושיש באופן בלתי נמנע קשרים רבים בין המבעים של L, נובע מכך שכדי להבין את E, עלינו להבין קבוצה K של מבעים אליהם E קשור.
אם, בנוסף, לא שמים מגבלות על גודלה של K (כמו במקרים של דייווידסון, קוויין, וייתכן שגם ויטגנשטיין), K חופפת ל-L ה"מלאה".
הבעיות הרבות והמהותיות עם עמדה זו תוארו על ידי מייקל דאמט, ג'רי פודור, ארנסט לֶפּור ואחרים.
קודם כל, לא ניתן להבין כיצד דובר של L יכול ללמוד את המשמעות של E, לכל ביטוי E שהוא בשפה.
בהתחשב במגבלות של היכולות הקוגניטיביות שלנו, לעולם לא נוכל לשלוט בכל השפה העברית (או האנגלית או הצרפתית), אפילו בהנחה ששפות הן ישויות סטטיות, בלתי ניתנות לשינוי (מה שאינו נכון).
לכן, אם על אדם להבין שפה טבעית שלמה L על מנת שיוכל להבין את המילה או הביטוי E, יוצא מכך שלמידת שפה היא פשוט בלתי אפשרית.
במובן זה, הוליזם סמנטי נכשל גם בלהסביר כיצד יכולים שני דוברים להתכוון לאותו הדבר כאשר הם משתמשים באותו הביטוי הלשוני, ואי לכך איך תקשורת ביניהם היא בכלל אפשרית.
בהינתן משפט P, משום שדן וגלית יודעים כל אחד חלקים שונים של השפה העברית, ו-P קשור באופן שונה למשפטים הנמצאים בכל אחד מהחלקים, התוצאה היא שהמשמעות של P היא משהו אחד בשביל דן ומשהו אחר בשביל גלית.
יתר על כן, אם משפט P מקבל את משמעותו מהקשרים שלו עם סך כל המשפטים בשפה, ברגע שהלקסיקון של אדם משתנה בכך שנוסף אליו או מחוסר ממנו משפט 'P, מכלול הקשרים משתנה, וכתוצאה מכך גם המשמעות של P.
משום שזוהי תופעה נפוצה ביותר, נובע מכך של-P יש שתי משמעויות שונות בשני רגעים שונים בחייו של אותו אדם.
אם אני מקבל את אמיתותו של משפט איפוא, ולאחר מכן דוחה אותו, המשמעויות של מה שדחיתי ומה שקיבלתי הן שונות לחלוטין, ולכן, איני יכול לשנות את דעותיי בנוגע לאותו המשפט.
תוצאות כאלו ודומות להן של הוליזם סמנטי, הנוגדות את האינטואיציה, משפיעות גם על סוג נוסף של הוליזם, שלעיתים קרובות מזוהה עם, אך למעשה נפרד מהוליזם סמנטי: הוליזם של תוכן מנטלי.
זוהי התזה כי המשמעות של עמדה טענתית (מחשבה, חשק, אמונה) מקבלת את תוכנה הודות לתפקיד שהיא משחקת בתוך הרשת המקשרת אותה לכל העמדות הטענתיות האחרות של אדם כלשהו.
אם כך, נראה כי הוליזם סמנטי כובל את ידיו של הפילוסוף.
בכך שהוא הופך את ההסברה של למידת שפה ואת הסיפוק של תיאור ייחודי ועקבי של המשמעות של ביטויים לשוניים לבלתי אפשריים, הוא מונע כל אפשרות לגיבוש תאוריה של משמעות.
בנוסף, בכך שהוא הופך לבלתי אפשרית את ההבדלה בין התכנים המדויקים של עמדה טענתית כלשהי – בהתחשב בהכרח שהוא מציב לשקילה של קבוצה המתפתחת ללא הרף, שעלולה גם להיות אינסופית, של מצבים שכליים – הוא חוסם את האפשרות לגיבוש תאוריה של תודעה (theory of mind).
הסוד למתן מענה לשאלה זו טמון בחזרה אחורה אל קוויין והמתקפה שלו על פוזיטיביזם לוגי.
הפוזיטיביסטים הלוגיים, ששלטו בסצנה הפילוסופית במשך כמעט כל המחצית הראשונה של המאה ה-20, החזיקו כי ידע אמיתי הוא אך ורק ידע כזה שמסוגל להפגין קשר מפורש עם ניסיון אמפירי.
לכן, הם האמינו, הביטויים הלשוניים (התגלמויות של ידע) היחידים שיש להם משמעות הם אלו שהתייחסו ישירות לישויות ניתנות לתצפית, או כאלו שניתן לצמצם אותם לאוצר מילים שמתייחס ישירות לישויות כאלו.
משפט מסוים S מכיל ידע רק בתנאי שיש לו משמעות, ויש לו משמעות רק בתנאי שניתן להפנות לקבוצה של ניסיונות שיכולות, לפחות בפוטנציה, לאמת אותו וקבוצה נוספת היכולה בפוטנציה להפריך אותו.
ביסודו של כל זה, ישנו קשר מרומז חזק בין שאלות אפיסטמולוגיות וסמנטיות.
קשר זה ממשיך הלאה אל עבודתו של קוויין ב"שתי דוגמות לאמפיריציזם".
הטיעון ההוליסטי של קוויין נגד הנאו-פוזיטיביסטים יצא למוטט את ההנחה שכל משפט בשפה כלשהי כבול חד-משמעית לקבוצה ייחודית לו של מאמתים ומפריכים פוטנציאלים והתוצאה הייתה שהערך האפיסטמי של כל משפט חייב להיות תלוי בשפה כולה.
משום שהערך האפיסטמי של כל משפט, עבור קוויין גם כמו עבור הפוזיטיביסטים, הוא המשמעות של אותו המשפט, משמעותו של כל משפט חייבת להיות תלויה בכל שאר המשפטים.
כל הידע או האמונות שלנו כביכול, משאלות של גאוגרפיה והיסטוריה ועד החוקים העמוקים ביותר של פיזיקה אטומית ואף מתמטיקה ולוגיקה, הן מבנה שנבנה בידי האדם הנוגע בחוויה רק בשוליים.
או, אם לתת דימוי מתחום אחר, המדע בכללותו הוא כמו שדה כוח שנקודות הגבול שלו הן חוויות...
חוויה מסוימת לעולם אינה קשורה לשום טענה בתוך השדה אלא באופן עקיף, לשם צורכי שיווי המשקל אשר משפיעים על השדה בכללותו.
אם כך, עבור קוויין (אף על פי שפוֹדוֹר ולֶפּוֹר טענו להפך), ועבור רבים מתומכיו, הוליזם אפיסטמי והוליזם סמנטי קשורים קשר בל יינתק.
משום שהוליזם אפיסטמי מקובל בקרב רוב הפילוסופים, בעיה רצינית עבורם הייתה להכריע האם וכיצד ניתן להבדיל בין שני סוגי ההוליזם האלו ואיך ניתן להגביל את ההשלכות הבלתי רצויות של "הוליזם לא מכופתר" (unbuttoned holism), כפי שכינה אותו מייקל דאמט.
פילוסופים של השפה רבים הלכו בדרך השנייה ונטשו את ההוליזם הקווייניאני המוקדם לטובת מה שמייקל דאמט כינה מולקולריזם סמנטי.
פילוסופים אלו דוחים באופן כללי שמשמעותו של ביטוי E תלויה במשמעותן של המילים של השפה L כולה שהוא חלק ממנה, ובמקום זאת, הם מחזיקים שהמשמעות של E תלויה בתת-קבוצה מסוימת של L.
עמדות אלו, על אף העובדה שרבים מתומכיהן ממשיכים לקרוא לעצמם הוליסטים, הן למעשה איפשהו באמצע בין הוליזם לאטומיזם.
דאמט, למשל, לאחר שדחה את ההוליזם הקווייניאני (עבורו הוליזם נטול הסתייגויות), נוקט בגישה זו בדיוק.
אך אלו שיעדיפו גרסה מסוימת של הוליזם מתון צריכים לעשות את ההבחנה בין חלקי השפה שהם מרכיבים במשמעות של ביטוי E ואלו שאינם, מבלי ליפול להבחנה אנליטי-סינתטי הבעייתית עד מאוד.
פוֹדוֹר ולֶפּוֹר (1992) מציגים כמה טיעונים כדי להראות שאין זה אפשרי.
לפי פודור ולפור, ישנה עמימות כמותית בניסוח הטיפוסי של התזה של המולקולריסט: מישהי יכולה להאמין ב-P רק אם היא מאמינה במספר מספיק של טענות אחרות.
הם מציעים להבהיר משמעות כפולה זו על ידי הפרדת הטענה לגרסה חזקה וגרסה חלשה:
הטענה הראשונה קובעת שישנן טענות אחרות, מלבד p, אשר יש להאמין בהן כדי להאמין ב-p.
השנייה אומרת שלא ניתן להאמין ב-p אלא אם ישנן טענות אחרות בהן מאמינים.